經數:一八二四

經名:中觀論疏卷第九末

頁數:一四一

上	欄

長行云此如來品中下第五略示佛相. 所以

有此五章者. 大小乘人□言有佛. 故初破有.

若計有是佛乃是有見. 何名佛耶. 又心有不

可得. 以何爲佛. 外人旣聞有非是佛. 便謂空

應是佛. 故次破空. 若見空是佛乃是空見. 何

名爲佛. 又心空不得. 以何爲佛. 外云. 若空

有俱非佛者應都無佛. 不爾終應有佛. 是故

第三料簡明. 若言無佛是粗邪見. 若言終有

是細邪見. 自上已來破病旣周. 故次呵責之.

佛實非空有. 若執空有是佛者則是戱論. 破

於慧眼不能見佛. 三門破病一門呵責. 破邪

已圓故第五略示佛相. 欲識佛者世間是也.

初又三. 一破人是佛. 又所受五陰下二破法

是佛. 以如是義故下三總結人法. 人法皆空.

呵外人謬謂人法. 所以初破人次破法者凡

有二義. 一者佛是人名故先破. 人破人旣竟

執法爲佛. 故次破法. 二者一法二空難易次

第. 生空易得故前破人. 法空難得故後破法.

破人中開爲四門. 初明佛與陰不一不異門.

問曰如是義下第二佛與陰不自不他門. 若

不因了陰下第三佛與陰非先非後門. 若於

一異中下第四總結佛不可得. 此之四門可

得通破內外大小乘執. 就別而言初破外道

佛. 次破小乘佛. 三破大乘佛. 從外至內前

小後大. 卽淺深次第也. 旣破此三則通除衆

執. 故後總結也. 初偈五心破. 通破內外大

小. 遂文次第且破外道也. 問今破佛. 云何

乃作五心破耶. 答外人長行立義. 佛是一切

智人. 計佛是我此猶是我見耳. 上品旣五心

中	欄

我不可得. 今還五心佛也. 又外人初立佛是

我. 復是有遂作有無以難論主. 若言有佛則

同我義. 若言無佛則墮邪見. 論主避其有無.

而捉得外人二義. 一捉得其明佛是有. 二捉

得其明佛是人. 汝卽明佛是人. 必與陰一異.

故就五心門破也. 又欲申經. 楞伽經有法身

品. 發旨卽明如來法身與五陰不可論一異.

今偈可具二義. 一者五心破邪佛. 二明如來

法身非此五句. 卽申正佛也. 若破佛法義者.

若佛與陰一本跡應一. 見跡應見本. 亦本跡

應俱常俱無常. 若有常無常是則不一. 若離

陰有佛人法則□便不相成. 本跡亦爾. 如來

中有陰者言如來大陰身小. 如法身大應身

小. 釋□易知. 長行爲五. 一牒初文是也.

爲五陰下第二定. 是事不然下第三非. 五陰

非是如來下第四破. 卽爲五別. 就初文有三.

謂標釋結. 初標. 何以故下第二釋也. 釋卽陰

中有二過. 一者陰旣生滅佛亦生滅. 旣是無

常生滅. 誰持功德智慧耶. 又念念生滅. 五眼

不能見. 三達不能知. 如五陰品說. 若是無

常則眼耳等通不能分別. 又受者下次人法

亂過. 旣人法一喚人應得法. 喚法應得人.

故是亂也. 提故下第三結也. 釋第二句亦三.

謂標釋結. 釋中有二. 一明佛有常過者. 小

乘人謂佛是假名行人. 故是無常. 今明是常.

所以爲過. 又假令言佛是常住以今望之亦

是過也. 以常是一邊無常是一邊乃是邊見

衆生. 何名爲佛. 又眼等根不能見知者佛若

是常則同太虛. 涅槃經云. 常法無知如來有

下	欄

知. 是故非常. 前明佛常墮邊見. 今明佛無知

墮無明過也. 若謂佛常則不能知見. 以常非

色非心. 非心故不能知. 非色故眼不能見. 佛

旣是常. 常則凝然. 不能用眼等諸根見知也.

下三句一一中皆有標釋結也. 釋中皆以異

故有常等過. 如是五種下第五總結. 卽釋偈

第四句. 問曰下第二不自不他門. 破五陰和

合有如來. 則破小乘計人是如來. 前問次答.

問有二意. 一者領前. 而五陰和合下第二立

有. 卽是犢子計五陰和合別有我法. 四大和

合別有眼法. 但如來在第五不可說藏中. 五

藏者三世及無爲□不可說也. 故不受上五

心破. 又是成實假有體用等二師義也. 答有

三偈爲三. 初半偈破自. 次二偈破他. 後半

喝雙結破自他. 初句牒犢子及假有體用家.

次句正破. 旣言假陰而有則無自體. 若有自

體何須假陰. 又問. 五陰中本有如來. 故假

陰耶. 爲本無佛假陰和合有耶. 若本有佛何

須假陰. 若本無者雖復假陰終無有佛. 若本

無佛假陰有者. 亦無非佛何不陰合生非佛

耶. 又陰中無佛非陰亦無. 若爾陰與非陰俱

應成佛. 俱無不成. 若陰成佛非陰不成佛者.

亦應非陰成佛而陰不成. 下半偈第二章. 合

兩偈破他. 所以須二偈者旣言五陰和合有

如來. 必是犢子及有假體家. 俱舍論出犢子

義. 有人體而因五陰. 如有火體而因於薪.

此卽是因他義. 故須廣破他. 兩偈爲三. 初半

偈奪破. 次一偈縱破. 三半偈相待破. 初奪破

者謂奪他人也. 人旣無自性. 則陰他亦無

經數:一八二四

經名:中觀論疏卷第九末

頁數:一四二

上	欄

自性. 無自性則無他. 而佛何所因耶. 二者待

佛之自故有陰他. 旣無佛自陰是誰他. 故亦

無他猶無有他. 豈得因他生耶. 第二偈縱破.

爲二. 上半正破下半結破. 初句縱因他. 如犢

子等因陰有人因薪有火也. 第二句正破. 旣

因他則無人自體. 旣無人自體故名無我也.

下半結破. 無佛者爲釋疑故來. 今品破如來.

云何乃破我耶. 是故今明. 我是如來異名. 旣

無有我卽無如來. 故常云. 以御用釋人則凡

聖皆有. 以仁義釋人唯在人道. 又欲顯外人

計我爲如來. 猶是我執見耳. 第三偈上半承

前無自故無他. 下半是第三章. 總結無有自

他故無如來. 若不因五陰下第三前後破. 卽

破大乘計人是佛. 三偈爲二. 初兩偈破不得

先人後陰故有人. 第二一偈破不得前陰後

人故有人. 初又二. 前偈縱開次偈奪破. 上

半縱未受五陰前有如來. 此可有三義. 一者

五陰成人人御五陰. 人與五陰不得先後. 初

偈上半明縱法身佛昔未受五陰先有本身如

來也. 下半明縱今受五陰故名爲跡身如來

也. 問此是誰義. 答本住品未受諸根先有本

住. 後方受諸根. 此是外道義也. 自上二門直

就陰中心假實如來不可得. 今欲窮其根本

故就前後責也. 二者小乘人謂前有人修行

滿後受相好之身. 及受五陰法身故名爲佛.

三者大乘人云. 未受王宮五陰之時前有本

地法身. 法身卽是我身. 然後以本垂跡故受

王宮五陰之身. 故今上半牒本下半牒跡. 今

實不受陰下第二偈奪破. 具破三家義. 破初

中	欄

義者上半還奪前上半. 今者今本身也. 明本

身未受陰時無有如來. 所以然者以會五陰

故名如來. 如未有指則前無有捲. 下半奪下

半. 昔不受旣無如來者. 今將何物受五陰. 故

云. 若以不受無今當云何有也. 破第二小乘

義者. 在凡之時未受五陰旣無如來. 今將何

物受妙五陰及五分身耶. 破第三大乘義者

以待跡故名之爲本. 未垂跡時則無跡可待.

云何有本. 旣無有本. 以何受王宮五陰名爲

跡耶. 此正呵大乘人明以本垂跡. 故肇師云.

本跡雖殊不思議一也. 旣本跡皆不思議. 故

知. 非定先有也. 若其未有受下. 第二章破法

前人後而有人義. 問此是誰義. 答佛法大小

乘人云. 要由五陰和合方有於人. 故法在前

而人在後. 破云. 人爲能受法爲所受. 若未有

人能受則不得有所受也. 前兩偈卽是借法

破人. 今借人破法也. 無有無受法者承上所

受不名受文生. 所受旣不名受則無所受五

陰. 旣無所受五陰. 又無能受之人. 無能受所

受以何爲如來耶. 故無有無受法而名爲如

來. 又一意前旣無受陰法. 故後卽無有如來

也. 若於一異中者此第四總結破. 上來破人

旣竟. 故須總結也. 一異中心不得先結上第

二自他門. 自有佛體是異. 因他有是一. 五心

不得□結第一五心門也. 云何受中有結第

三先後門也. 以上有三門破今還結三也. 又

此文逐近生者釋成先後也. 凡論先後不出

一異又以五種. 一異五種心之旣無. 何得言

五陰中有如來耶. 又所受五陰下自上已來

下	欄

破人是如來竟. 今第二次破法是如來. 但此

文來有近遠. 遠者上四門借法破人竟. 今次

借人破法. 卽破假無體用家及數人謂有漏

五陰是生身如來. 無漏五陰是法身如來. 次

近來者此中五偈相逐. 今重□之. 初二偈明

無能受人. 次一偈明所受非受. 次一偈更擧

一異及五心. 重責受中無人. 後一偈以自他

門重檢無所受法. 以五偈相逐故靑目一處

釋之. 諸講論師不熟詳之. 故種種異說. 就偈

爲二. 上半明無自性. 下半明無他性. 此中自

性他性可有二義. 一者以所受法爲自性. 能

受人爲他性. 明五陰不得自有. 亦不由人而

有. 二者就五陰法自論自他也. 以如是義故

下第三結破人法. 上半結空下半呵有. 以如

是義故者結上三門. 謂不一不異. 不自不他.

不前不後三義心人法不得. 又上心三種人

法. 一外道. 二小乘三大乘. 皆不可得. 下半呵

有. 汝云何以空爲受. 以空爲如來. 問曰下生

第二章偈. 破空等四句是如來. 前問次答.

問有三意. 一者上執如來是有. 聞論主心有

不得. 便執無是如來. 則是因有起空見. 二者

諸大小乘人執佛是有. 今偏是大乘人執空

是佛. 如江南尙禪師北土講智度論者用眞

如是佛. 三者外人執有是佛. 聞龍樹上破人

法皆空. 謂龍樹用空爲佛也. 答中二偈. 初

破空等四句是佛. 第二偈破常邊等八句是

佛. 初三句破四家佛義. 已如品初述之. 應

此中說. □云不可說者凡有二義. 一者無此

四句. 何所說耶. 二者此四句是諸見戱論.

經數:一八二四

經名:中觀論疏卷第九末

頁數:一四三

上	欄

不可說諸見戱論以之爲佛. 開善義佛具空

有二句. 彼云. 金剛後心且冥且會. 同眞如等

法性. 今問. 旣同眞如云何應照. 答至亡彌存.

至亡義則冥眞. 故名爲1生. 彌存義則有. 應

照稱之爲有. 今問. 至亡與眞理一不. 答理

然是一. 問彌存時是眞理彌存不. 答眞理不

可彌存. 智能彌存耳. 今問. 眞不能彌存. 智

能彌存則智與眞異. 云何同眞如耶. 又彌存

之時非復是眞則出眞外. 若彌存與眞一者

眞亦彌存也. 但以假名說者上明四句不可

說. 今爲釋疑. 經中所以說有佛者. 蓋是無名

相中假名相說. 如涅槃無名强名相說. 涅槃

是佛彌名耳. 又此中四句不可說. 一周可說.

如涅槃經生生等六句不可說. 第七句有因

緣故亦互得說. 以十法爲生作因是故可說

也. 長行云. 但破相違故以假名說者爲釋疑

故來. 若言此中四句□不可說. 前何故云以

如是義故受空受者空說是空耶. 是以釋云.

空違於有故得假空破有. 豈有此空. 若有此

空卽墮諸難. 此釋爲正意也. 又釋. 此四句

自相違. 如有與空義相違. 乃至執第三亦有

亦無. 與第四非空非有相違. 旣是相違則是

諸見. 今破此四種相違. 故假名說佛耳. 又

釋. 執佛是四句則與佛相違. 今破此四句故

假名說佛. 如是正觀思惟下生第二偈. 第二

偈來凡有三意. 一爲釋前不可說義. 以佛是

寂滅相故. 不可說佛是空有四句. 若說佛是

空有四句者. 此猶是世間常邊等見十四難

耳. 二者此是擧肉. 然計此常邊等四句. 旣

中	欄

是邪見. 則知. 計空有等四亦是邪見. 三者上

破空等四句是佛. 今破常等八句是佛. 小乘

人言. 佛定無常. 大乘言. 是常住. 本跡合論亦

常無常. 若用中道爲佛則非常無常. 上四句

論佛身. 次四句明佛壽. 小乘言. 佛是無常. 盡

在一期名爲有邊. 大乘人言. 佛常住名爲無

邊. 本跡合論亦邊無邊. 計中道是佛壽非邊

無邊. 攝論云. 眞如遍滿一切法中是無邊.

餘法是有邊. 今□破也. 問長行明常邊. 旣是

兩世. 何故不說現在四見. 答上空有等四卽

現在也. 問曰若如是破下第三章料簡如來.

前問次答. 問曰. 若空有四句□非佛者應當

無佛. 外人云. 佛若非世諦有則是眞諦無.

若非二諦便出二諦外非有非無. 旣具破此

四句. 應當無佛. 則龍[&FFFF]#是邪見闡提. 又夫

論有佛不出小乘無常大乘常住. 若無此大

小之佛亦是邪見. 答中二偈. 初明如來現在

非是有無. 第二偈明如來滅後亦非有無. 初

偈上半破無. 若大邪見人乃言無佛. 我非邪

見故不說無. 又汝前執四句有佛名爲有見.

心汝四句有佛不得汝謂無佛. 汝便墮邪見.

下半明如來非有. 外人旣聞邪見者執無佛.

則正見者應有佛. 是故今明. 執佛是無名重

邪見. 執佛是有謂輕邪見. 長行前釋上半爲

二. 前明二種邪見. 是故若言無如來下次釋

偈文. 又初列二種邪見章門. 從破世間樂者

下釋二章門. 前釋粗邪見. 破涅槃道者下釋

細邪見. 此中明. 粗邪見起惡滅善. 故世出世

俱常. 細邪見起善滅惡. 得世間樂而破於涅

下	欄

槃. 行道坐禪講說之人宜常應以此文在意.

勿一形苦節而破於涅槃. 是故若言無如來

者下. 第二正釋偈上半文. 若言有如來下釋

下半也. 如是性空中第二明如來滅度非是

有無. 上半正明如來是性空. 性空者體性畢

竟淸淨. 橫絶萬非□超四句也. 是故不可作

有無思惟. 波若實際品云. 前際亦性空. 中際

亦性空. 後際亦性空. 常性空. 無不性空時.

故如來在世及滅後常畢竟淸淨. 汝云何於

性空中思惟佛是有無耶. 故言思惟則不可.

又諸法性常內外□冥. 緣觀俱寂. 猶不容思

惟. 何肉起有無諸見. 故云思惟則不可. 又此

偈是擧本肉末. 佛本來絶四句. 肉滅後是四

句. 故不可作四句思惟. 問今此品正明如來

法身. 云何乃言性空耶. 答大品云. 性空名

諸佛道. 故知. 是法身異名. 亦名寂滅實相

及以法身也. 問今何故作性空耶. 答惑者聞

上來破謂遣著耳. 而終有如來. 是故今云.

如來從本來畢竟淸淨. 故名性空也. 問成論

二世有無品 云. 如來在世不攝有無. 與今何

異. 答生法二空有二種. 一小乘二空. 二大

乘二空. 有無不攝亦有二種. 一小乘四句不

攝. 二大乘有無不攝. 卽以此破開善義. 佛不

攝有無何得言二諦攝耶. 彼答云. 非是自性

之有. 非是數滅之無. 此有無不攝佛耳. 今

明. 蓋是以義判文. 非就文釋義. 問若爾莊

嚴明佛不攝有無. 與今文何異. 答上已破非

有無竟. 不應更復問也. 又智度論云. 非有

無名愚癡論. 豈以愚癡爲佛. 大品云. 佛及

經數:一八二四

經名:中觀論疏卷第九末

頁數:一四四

上	欄

弟子知法性外更無有法. 若佛出眞諦外如

此之人非是於佛亦非弟子. 妄想之心作此

釋也. 又楞伽及此論明法界法性如實際涅

槃是異名. 云何言佛出涅槃外佛出眞諦外

耶. 下半正呵外人. 於如來滅後分別有無.

問惑者何故於如來滅後分別有無. 答衆生

見佛滅度無復有佛. 故種種推斥. 小乘人言.

佛陸身滅智同於太虛. 是故無佛. 大乘人

言. 法身常住. 是故有佛. 初亦是上座部義. 後

是僧祇所立. 如來過戱論下品第四章呵責

外人. 若言佛是二諦攝或出二諦外. 如此等

皆是戱論. 接上生者前明如來在世及以滅

後□非有無. 惑者戱論計於有無. 下半出有

無之過. 興皇大師云. 執如來決定是有無常

無常. 破法身而過五逆也. 長行云. 此如來品

中下生起第五章. 示其如來相. 而言初中後

者品初破有是如來. 中破空等四句是如來.

後料簡如來非是都無亦非定有. 卽結上三

章. 第四段但是呵責. 非是別破故不結也.

偈爲二. 上半示如來性下半解釋上半. 解

如來性同世間性. 所以作此說者凡有三義.

一者外人品初擧出世證有世間. 論主今擧

世間以例出世. 心世間有無四句旣不可得.

出世如來亦復例然. 二者外人聞上破有無

四句□皆非佛. 便謂佛出四句之表居百非

之外. 是故今明. 如來之性卽是世間之性.

非但佛出四句超於百非. 世間亦爾. 故淨名

云. 觀身實相. 觀佛亦然. 三者從第四章呵責

生. 前偈旣云如來過戱論. 外人便謂戱論自

中	欄

是世間. 如來便爲出世. 則起世出世異見.

是故今明. 如來之性卽世間性. 非但如來超

於四句. 卽此四句本來不四卽是如來. 是故

經云. 貪欲卽是道. □癡亦復然. 下半釋上

半. 明如來與世間同絶四句. 故二性無別性.

無別性者體也

觀顚倒品第二十三

問四品破出世法. 何故乃破顚倒耶. 答前

破世間非無出世. 但前多破世間. 後多破

出世耳. 二者欲顯世出世不二. 故就出世

中破世也. 三者又顯計有出世. 卽是顚倒

故破出世法名破顚倒. 四者二乘之人於如

來身計苦無常名爲顚倒. 旣於出世法中起

倒. 故於出世中破倒也. 五者如來之身實

非有無而計有無. 旣是顚倒. 故今破此倒

也. 大小乘人唯有二法. 一者世間. 二出世

間. 前破世間竟擧出世救. 今破出世間竟還

擧世間來救. 以外是有所得人心不能無所

依著. 故前後互擧立義. 問染者品已破煩惱

卽是破顚倒. 今何故復破. 答煩惱難破. 故

須多破. 又前路染是破愛. 今破顚倒是破

見. 以一切衆生不出愛與見也. 問何故破如

來後次破顚倒. 答就惑者爲言凡有二義. 一

約自行. 如來是能離之人顚倒是所離之

惑. 就化他而言前者有如來出世. 後爲斷衆

生煩惱. 是故前破如來. 次破顚倒. 二若接

前文生者上品末云. 如來所有性卽是世間

性. 外云. 世間以煩惱爲性. 如來以離染爲

體. 云何言如來提世間性耶. 是故今明. 顚

下	欄

倒不生卽是如來. 問云何爲顚倒. 答顚倒有

通有別. 通者一切有所得皆是倒. 故大品

云. 衆生以顚倒因緣故往來六道. 別而爲言

有三倒四倒十二倒八倒. 三倒者謂想心見.

毘曇云. 想心非倒體. 但爲倒所亂故名爲倒.

毘婆□婆提人言. 三種皆是倒體. 成實師有

二釋. 一云. 識迷實曰心倒. 想迷假曰想倒.

行陰心迷前二倒成卽見倒也. 二云. 約一體

判卽心爲三倒體. 體僻爲心倒. 便生異想爲

想倒. 僻決爲見倒. 此三倒重品屬見惑. 輕

屬修惑. 下品屬習氣. 今龍樹意凡厥有心則

是心倒. 有所想念皆是想倒. 凡有所見皆是

見倒. 問三倒生斷二時云何同異. 答智度論

釋隨喜品. 明三倒生時異斷時異. 生時前起

想心後起見倒. 此從輕至重. 斷時前斷見後

斷想心. 故見倒屬見諦斷. 想心屬思惟斷.

四倒者謂. 於生死中起常樂我淨. 問四倒以

何爲體. 答婆沙云. 以慧數爲體. 問五見幾

倒幾非倒. 答婆沙云. 二見半是倒. 我見中

有我我所. 我見是我倒. 我所見非我倒. 復有

說言. 我與我所合名爲我倒. 邊見之中有斷

有常. 以常見爲常倒. 見取之中有獨頭足上.

無樂淨計樂淨. 是獨頭見取. 名樂淨倒. 餘

二見半謂. 邪見邊見中斷見惑取. 此非是倒.

問何故爾邪. 答凡具五義方乃名倒. 一是見

性簡鈍使也. 二緣眞生. 謂是迷理惑. 簡迷

事惑也. 三果上起於苦諦上生也. 四正相□.

苦諦下有苦無常理. 今正□苦諦. 故計常樂

我. 五者是獨頭非足上. 婆沙又云. 具三義故

經數:一八二四

經名:中觀論疏卷第九末

頁數:一四五

上	欄

名倒. 一猛利性. 二妄取. 三同性倒. 邪見斷

見是猛利性非是顚倒. 壞境界故戒取是猛

利性及妄取非同性倒. 餘二見半事具三義

也. 俱舍三義立倒. 一增有如無我計我故也.

二決定. 三背境易解也. 二見半具三義. 餘

二見半無增有也. 次明十二倒. 上座部及毘

婆□婆提明. 四倒一一倒中具想心見. 故名

十二. 八是見諦斷四修道斷. 入見道斷者謂

無常常. 想倒無常見常倒. 餘三亦爾. 故此八

屬見斷也. 四屬修斷者四種心倒也. 至苦忍

時斷八倒盡. 至金剛心斷四盡也. 俱舍論更

出一師云. 十二種中四種見倒屬見諦斷. 八

屬修道斷. 數人云. 但見是倒. 唯有四無十二

倒. 又但見斷非修斷. 至苦諦下惑非三諦下

惑也. 問初二果人旣無四倒. 云何起染愛猶

行夫婦之禮耶. 答婆沙二釋. 一云. 起樂淨

有二. 一於諦理起. 初二果人則無也. 二於事

中起則有也. 次釋云. 初二果人起染愛時.

實起不淨苦想但不獲已而起. 如婆羅門鍛

指譬. 孰知指不淨. 但以苦痛故肉指安口中.

彼亦爾也. 十二倒者毘婆□婆提云. 想心見

倒三爲本. 各起常樂我淨四成十二倒. 若依

雜心唯見心所起. 名之爲倒. 如前說也. 所言

八倒者雜心師想心見. 但起生死中常樂我

淨四倒. 不起後佛地苦無常四. 成論師云.

八後八倒皆是見惑. 非思惟惑. 見等中屬三

使. 我倒屬我見. 常倒屬邊見. 樂淨屬見取.

常謂無常皆是有而言無. 屬邪見攝. 復有說

云. 後四倒屬無明攝. 所以然者二乘之人斷

中	欄

見思惑. 竟猶起後四倒. 故知. 屬無明所攝.

此解應詣也. 問昔外道凡夫於生死中計常

等四倒. 二乘之人於法身復起無常等四. 凡

聖合論故有八倒者. 可得言二乘之人就今

具八倒不. 答亦具有也. 以計佛地是無常故

有無常等四. 復執己涅槃是於常樂. 此卽是

無常計常. 所以然者. 二乘涅槃實無常樂計

爲常樂. 故有常等四倒. 問二乘之人不計涅

槃爲我. 云何者我倒耶. 答我有二種. 一人我

二法我. 雖無人我執有涅槃. 卽是法我. 故有

我倒. 凡夫之人具足八倒此易知也. 此品具

破通別兩倒. 故云破顚倒品. 問云何是破通

別顚倒. 答此品中非但破八倒. 亦破外人八

行. 故知. 計生死常無常皆是倒. 乃至四句悉

是倒. 卽是破通倒. 正破四倒等此是破別倒.

問云何破顚倒耶. 答內外大小皆言有是顚

倒. 不知顚倒本性空寂. 今心其顚倒不可得.

卽是實相. 故云破顚倒品. 又內外大小皆

言有顚倒生. 而欲滅之則顚倒不滅. 今心顚

倒本自不生. 今亦不滅. 故顚倒便滅. 故名

破顚倒. 又外人見顚倒不顚倒二相. 則是明

與無明愚者謂二. 若計倒不倒二. 則倒與不

倒皆成顚倒. 今了倒不倒本無二相. 則倒與

不倒皆名不倒. 故破顚倒. 開此品者異釋云

云多不中詣. 今分爲二. 第一破煩惱顚倒生

義. 若煩惱性實下第二破滅顚倒煩惱義. 所

以開此二者大小內外皆言. 前有顚倒煩惱

生後修治道. 斷之令滅. 是故今明. 煩惱本自

不生. 今亦不滅. 又淨名經云. 若須菩提不

下	欄

斷煩惱. 亦不與俱乃可取食. 與煩惱俱謂凡

夫人也. 斷煩惱謂二乘也. 今初章心煩惱生

不得釋不俱義. 次章辨煩惱不滅明不斷義.

普賢觀云. 十方諸佛說懺悔法. 不斷結使海.

不住結使海. 亦與此同耳. 此二章卽是方等

大懺悔. 於念念中能見普賢及十方佛滅重

罪也. 又此二章觀顚倒不生不滅卽是中道

發正觀也. 又觀不生不滅卽是法身涅槃.

故無行經云. 三毒是無量諸佛道也. 初章又

二. 第一前破煩惱顚倒. 如是顚倒滅下第二

結破意. 結破意者能如此品正觀. 則煩惱顚

倒畢竟永滅. 異斯觀者則是邪觀. 非但故惑

不除. 新倒更起. 就初又二. 初破煩惱次破顚

倒. 所以路此二者. 破煩惱則破在家起愛衆

生. 破顚倒則破出家起見外道. 又天魔起煩

惱. 外道起顚倒. 又鈍根衆故起於煩惱. 利根

衆生起於顚倒. 又凡夫起於煩惱. 二乘起於

顚倒. 問何故前破煩惱. 後破顚倒. 答前有

在家起愛. 後有出家起見. 故火宅中前明毒

蟲. 後辨惡鬼. 欲出火宅者. 當依此品而觀察

之. 又依法華意凡有四人. 一鈍根起愛衆生.

不知厭不知出. 二顚倒外道. 知厭而不知出.

三二乘人. 知厭知出. 但是曲出. 四菩薩之

人. 依此品如實正觀知厭知出. 名爲直出.

就初破煩惱開爲四別. 一立二破三救四破

救. 憶想分別者立三毒因也. 生於貪□癡所

生三毒果也. 淨不淨顚倒者釋上從因生果.

以計淨不淨顚倒生於三毒. 皆從因緣生者

此明二種相生. 一從憶想分別生顚倒. 二

經數:一八二四

經名:中觀論疏卷第九末

頁數:一四六

上	欄

從淨不淨倒生於三毒. 故云皆從衆緣生. 故

淨名云. 貪欲以顚倒爲本. 顚倒以想分別爲

本. 想分別以無住爲本. 答中五偈. 卽爲五

別. 初無自性門破. 二以人例法破. 三無屬

破. 四五心破. 五以因肉果破. 初二. 上半牒下

半破. 煩惱若有自體不應從因而生. 若從因

而生則無自性. 爲自性煩惱則空. 經中明煩

惱從因緣生. 外人便謂有煩惱. 論主申經意.

若從因緣卽是空也. 第二偈以人例法破者.

上偈將因顯果. 此以果破果. 以我見與三毒

皆是煩惱故皆是果也. 所以將我例煩惱者

大品多擧我例法. 龍樹云. 佛弟子多知無我

故佛擧我爲類. 上半擧我有以無. 下半類法

亦無. 我法有以無者我是有是無. 前以破竟.

問何處品中破我是無. 答處處有文. 卽如來

品四句心如來不可得. 如來卽是我也. 又法

品中破我如虛空. 亦是破無. 下半類法者我

是利惑. 此旣是無. 煩惱爲鈍使云何得有.

又我是根本旣無. 煩惱爲末. 以本無故末無

也. 又煩惱爲我所. 在我旣無. 何有我所.

又我能起惑. 旣無我誰起惑耶. 問云何是煩

惱有無. 答執三毒是有是無皆名煩惱. 又現

起煩惱名之爲有. 過未煩惱名之爲無. 亦作

此計. 卽是煩惱也. 何以故下生第三偈無屬

破. 上半心起煩惱人不得. 下半正作無屬破.

上半破起煩惱人. 謂世間外道犢子及假有

體用之流也. 下半正作無屬破者. 上半擧所

依破能依. 下半明有所依故有能依. 所依旣

無能依亦無. 又人是能起. 惑是所起. 能起

中	欄

旣無所起亦無. 犢子佛陀成實譬喩□云. 人

爲能成就故煩惱屬人. 旣其無人何所屬耶.

若謂雖無我下生第四偈五心破. 前破煩惱

不屬人破一切有我部. 今五心破明煩惱不

屬心破一切無我部. 如曇無德僧祇毘曇等

義. 令此二人□成佛. 又前偈破我. 令外道

知無我無煩惱. 卽悟人法二無生. 令外道人

聞論主語得成佛. 後破屬心. 令一切小乘

人及有所得大乘人悟法無生得成佛. 以此

論是大乘論. 令一切人□乘大乘以至佛也.

問何等大乘人言煩惱屬心耶. 答如攝論師

一切煩惱皆依本識是也. 問攝論是大乘. 今

云何破之. 答攝論明本識是依他性. 卽是從

因緣生. 因緣生無自性. 卽是寂滅. 而攝論

師云. 依他性有假體. 豈是解攝論耶. 上半

擧身見五心不得. 下半類心及與煩惱. 五陰

名身. 於中起見名爲身見. 若身見與五陰一

陰五. 身見則五陰. 與身見一身見唯在行陰.

則五陰皆在行陰. 若身見與陰異則非陰所

攝應是無爲. 餘三□皆是異. 同異門破也.

下半有二種五心. 一者就垢心中五種心煩

惱. 卽是就本心末. 二就煩惱心垢心. 卽是就

末心本. 此欲明無有煩惱亦無垢心. 卽釋淨

名經. 明心空罪亦空. 又卽大乘人皆執. 經中

云三界一心作. 或云一貪心作. 或云一梨耶

心作. 就垢心五種心煩惱者. 若卽垢心有煩

惱者便無能屬所屬. 旣是一物. 若是能屬便

無所屬. 若是所屬便無能屬. 不爾非能屬亦

非所屬. 起義亦爾. 又垢心與煩惱一斷煩惱

下	欄

卽斷心. 聖人便應無心. 若不斷心亦不斷煩

惱. 聖人有心應有煩惱. 若垢心與煩惱異離

心應別有煩惱. 則煩惱不惱心. 亦不與心共

生. 又心自是心煩惱應非心法. 餘三□是異.

同異中破也. 次就煩惱五種心垢心者. 垢心

與煩惱一煩惱旣是行陰攝. 則四心皆是行

陰. 無復四心. 若垢心與煩惱異煩惱自垢. 心

應不垢. 便煩惱不染心. 餘三同異破. 淨不

淨顚倒下. 第五段以因肉果破. 偈上半明無

因自性. 下半辨無有果. 外謂因淨起貪因不

淨起嗔. 故淨不淨是三毒因. 淨不淨旣稱顚

倒. 則非實有. 若是實有不名顚倒. 今猶無倒

因. 寧有煩惱之果. 問曰下第三救. 此救來意

有二. 一者六塵是淨不淨本. 淨不淨是三毒

本. 旣有六塵寧無三毒及淨不淨. 二近生者

論主上以本肉末. 倒本無故貪瞋之末亦無.

外人乘此破亦將本望末. 以本有故末卽有

也. 答曰下第四破. 又開三別. 第一破其六

塵. 第二破淨不淨倒. 第三破其三毒. 還破

外救. 救中從本至末三事也. 兩偈爲二. 初

偈明六塵體空. 第二偈明六塵之中無淨不

淨. 兩偈□上半法說下半擧譬. 取其大意者.

若言對眼便是有者如二中水. 二中實無水

癡狩謂二中有水. 復謂水有淨不淨. 因淨不

淨生貪瞋. 貪瞋生業. 業故有苦. 今猶無水.

云何有淨不淨乃至煩惱業苦耶. 釋境空有

三家. 一莊周明. 境無定. 如美色於人爲美鳥

見之高飛. 二譬喩部明. 人不成境不成. 三攝

論明. 境亦空. 而彼論文云. 若經文中明空無

經數:一八二四

經名:中觀論疏卷第九末

頁數:一四七

上	欄

所有者此辨分別性空. 卽是無境. 若明幻化

此明依他性. 以世諦中不無此法也. 今明

此是一往破境耳. 今論正將幻化喩境. 故明.

心境俱是幻化有. 俱是第一義空也. 長行云.

未與心和合時空無所有者. 法之有無不假

於心. 而今未合旣無. 合豈有耶. 此大意觀

此論及楞伽經有二種意. 一者從此想心謂

有前境. 實非有也. 二者以從妄心生前境.

故前境復□惑於心. 此二卽是心生境境生

心. 但原本從妄心生. 心無前境也. 想心謂

有前境. 實非有也. 不因於淨相下第二兩偈

破淨不淨. □就無自性門破之. 初偈破不淨.

次偈破淨也. 若無有淨者下第三一偈次破

三毒. 問曰經說下第二次破顚倒. 前立次破.

立中有三. 初立倒不倒法. 有顚倒故下第二

立起顚倒之人. 立起前四倒是凡夫人. 起後

四倒是二乘人. 旣有能起之人. 必有所起之

倒. 何以言都無下第三呵論主. 問何故但立

前四倒不立後四耶. 答一以前倒後. 二者此

中所立正是小乘人義. 小乘人但計前四是

倒. 後四爲不倒. 故但立前四. 問若爾此品稱

破顚倒. 但應破前四倒不破後倒. 答就文實

爾. 但破前倒以前例後故亦破後倒. 又此品

外破顚倒者. 明外人倒與不倒皆成顚倒. 所

以然者. 外謂無常見名爲顚倒. 無常見無

常名不顚倒. 今明無此倒與不倒. 故知. 倒

與不倒皆是顚倒也. 昔倒與不倒旣□是倒.

今倒不倒亦□是倒. 故成十六倒也. 又計生

死常無常亦常無常非常非無常. 四句皆倒.

中	欄

我樂淨亦四. 則生死有十六倒. 佛地亦十六

合. 三十二倒. 一句中皆有想心見. 計之可知.

問小乘人亦破四倒. 與今何異. 答小乘明. 所

計倒法是無. 能計之心爲有. 今明. 能計同所

計. 所計旣無. 能計亦爾. 是故異也. 答曰下九

偈三門. 初四偈性空門破倒不倒. 次三偈就

三時門路倒不倒. 後兩偈實不實門破倒不

倒. 初是空門. 次是有門. 後是依名門. 就初

四偈卽四. 第一偈破倒. 次破不倒. 第三破

著. 第四總結破. 初偈上半牒下半破. 性空

門者卽是實相異名. 實相法中絶於四句. 寧

有常法名爲倒耶. 此卽是就道理明無也. 又

有二種小乘人. 一不信法空. 小乘人言有顚

倒體. 二析法空小乘人不知顚倒本性空. 今

破二小乘人申大乘義. 故明顚倒本性空. 又

令前二小乘人□小入大. 故明本性空也. 第

二偈亦上半牒下半破. 第三偈所以破著者

前兩偈上半□云. 於無常著常無常著無常.

此則是由著故有倒不倒耳. 空中無有此倒

不倒也. 外人便云. 旣由著有倒不倒. 便應有

著. 故復破之. 又外謂論主實有無常. 但遣

人著心故破無常耳. 是故今明. 都無有著何

所遣耶. 又前破倒不倒此是破末煩惱. 著是

取相. 取相是根本煩惱. 故次破本也. 偈爲三.

上半牒外義. 第三句破. 第四句呵責. 可著

是常無常境. 著是取相煩惱. 著者是起著之

人. 所用著法是諸根也. 長行指如來品中寂

滅相中無常無常等四偈也. 若無有著法下

第四偈結破. 就偈爲二. 初三句結上三章.

下	欄

第四句呵責. 若無有著法逐近結第三章. 言

邪是顚倒結第一章. 言正不顚倒結第二章

也. 有倒不生倒下第二三時門破. 上來就性

空門無倒不倒. 今就有法中亦無倒不倒. 故

空之與有二處心倒畢竟無從. 又前是奪破

今是縱開. 三偈二章. 初二偈就三時門破

倒生義. 次一偈破倒不生義. 破倒生卽是破

倒. 破倒不生破於不倒. 故上性空門破倒不

倒. 今三時門亦破倒不倒. 又生無生□皆破.

則知. 生無生皆倒. 倒是無而謂有. 正道未

曾生無生. 而計生無生故□皆是到也. 初二

偈爲兩. 一行半正破. 次半行呵責. 初又二.

一偈就已未二門明法與人無有倒義. 次半

偈明倒時亦無人法兩倒. 若將此文望去來

品則有五句. 謂法三人二. 法三者已去未去

去時. 人二者去者不去者. 將此五破倒人倒

法. 亦有五也. 然此得作已未. 復得是有無.

有無者本有顚倒不須復生. 本無不可生. 已

未者已倒倒事已息. 未倒則未起於倒也. 上

半有無門破法倒不生. 下半已未門破人倒

不生也. 以此問迷悟義. 爲迷者迷爲悟者迷.

若迷者迷見是迷迷. 又若爾應悟者悟. 非是

迷者悟耳. 今迷者旣悟亦應悟者而迷. 若悟

者迷佛悟者應起迷. 不可答也. 文□易見.

諸顚倒不生下第二破倒無生. 若遠而爲言

通從上空有二門心倒不得. 外人便謂倒是

無生. 若就別但從上三世門中心倒生不得.

便謂無生故復破之. 上半破倒法不生. 下半

破倒人不生. 一師明. 生滅無生滅二種煩

經數:一八二四

經名:中觀論疏卷第十本

頁數:一四八

上	欄

惱. 以生滅是虛妄爲客煩惱. 無生滅是根本

舊煩惱. 故上來破生滅煩惱. 今破無生煩惱.

又前借無生破生. 生是病無生是藥. 但外人

執無生藥復成病故須破之. 又前破倒生滅

破凡夫二乘人. 以凡夫謂倒生二乘言倒滅.

今破倒不生破大乘人. 大乘人言倒不生故.

今此三人□皆改迷. 悉入大乘得成佛也. 上

破無生法. 卽破無生境及無生智. 下破無

生行人. 如大品云. 不見菩薩不見波若乃是

行波若. 今亦爾也. 若常樂我淨第三依名破

倒不倒. 所以稱依名破者旣名顚倒. 云何有

實. 若是實有何名顚倒. 故云依名破. 初偈

就倒破倒. 第二偈就倒破不倒. 初偈如文.

長行從若謂下生. 第二偈外人意云. 四倒旣

無則四行應有. 以有無是相待法故. 偈本正

破. 汝以倒無故不倒是有. 是有無相待者亦

倒不倒相待. 本有倒故可有不倒. 無倒可待

何有不倒. 如是顚倒滅下自上以來第一段

破煩惱顚倒. 今第二章總釋破意. 以能如上

正觀煩惱顚倒則畢竟永滅. 異斯觀者則不

滅也. 就文爲二. 初句逐近結顚倒滅. 下三

句結第一章明煩惱滅. 煩惱顚倒旣滅則十

二緣河傾. 佛性河滿. 異斯觀者則佛河傾.

因緣河滿. 若煩惱性實下自上以來第一破

外人煩惱顚倒生義. 今第二章破外人修治

道斷煩惱義. 大小內外有所得人於煩惱中

有二種過. 一者不知煩惱本自不生. 而橫

謂有生. 二者復興治道欲滅此煩惱. 則是於

顚倒中更復起倒. 是故前章明煩惱本自不

中	欄

生. 今此一章辨今無所滅. 不生不滅卽是正

觀. 煩惱方滅耳. 若逐近生此一章者上云.

如是顚倒滅. 外便謂有煩惱可滅. 是故次破

其滅. 兩偈爲二. 初破性實煩惱不可滅. 第

二破假名煩惱則無所滅. 一切煩惱不出性

假. 又初破煩惱屬人明不可滅. 次破煩惱無

人可屬. 亦不得滅. 又初破小乘人煩惱明不

可滅. 次破大乘煩惱明無所滅. 皆上半牒下

半破. 文易知也. 問若爾經云. 一念相應慧

斷煩惱及習. 今云何言無斷. 答若言有所斷

則煩惱不斷. 今此中心斷不可得. 則煩惱便

斷也. 又見有煩惱修治道斷之. 非唯煩惱

不斷. 於煩惱上更起能所病. 謂有治道爲

能斷. 煩惱是所斷. 今悟煩惱性空則二病俱

息也

中觀論疏卷第九(末終)

中觀論疏卷第十(本)

釋吉藏撰

四諦品第二十四

所以有此品來者有所得心必有依著. 前二

十一品立世間人法. 論主心之無從. 仍擧出

世如來證有世間. 次心出世如來不得. 便擧

世間顚倒證有出世. 上品心世間顚倒不得.

外云. 若爾應都無世出世. 今實有四諦. 則應

有世與出世. 故苦集二諦則是世間. 滅道二

下	欄

諦名出世間. 是故不應無世出世. 今觀四諦

不可得. 則成前非世出世義. 旣非世出世卽

是中道. 故因中發觀戱論此滅. 二者外云.

顚倒是如來所離. 四諦是如來所證. 亦是如

來所說. 如來一期出世初後不同同明四諦.

故初敎轉四諦法輪. 乃至涅槃明心喜之說.

所以初後皆明四諦者. 四諦是迷悟之本. 迷

之則六道紛然. 悟之則有三乘賢聖. 是故始

終皆明四諦. 若爾不應無世出世. 三近從顚

倒品生者. 顚倒是能迷之惑. 四諦是所迷之

境. 以見四諦則破四倒. 故前心能障無從. 今

責所迷不得. 故有此品. 但四諦有二種. 一

有量. 二無量. 三界苦果名苦諦. 感三界苦業

煩惱名集諦. 無爲涅槃名滅諦. 治此煩惱名

道諦. 此有量也. 釋有量四諦諸小乘論師不

同. 毘婆沙云. 毘曇者說五盛陰苦名苦諦. 有

漏因是集諦. 數滅是滅諦. 學無學是道諦. 譬

喩部云. 名色是苦諦. 結業是集諦. 結業滅是

滅諦. 止及觀是道諦. □婆□婆提云. 八苦是

苦是苦諦. 餘苦雖苦非苦諦. 感當來愛是集

諦. 餘愛及餘有漏法雖是集非集諦. 當來有

愛盡是滅是滅諦. 餘愛及餘有漏法盡非盡

諦. 八正是道是道諦. 餘愛法及一切無學法

非道諦. 問四諦攝法盡不. 答虛空及非數滅

此非四諦攝. 欣厭立四諦. 彼非厭故非苦集.

非可欣故非滅道. 又此二無漏故非苦集. 是

無記故非滅道. 又因果立四諦. 彼非因果

故非諦. 問云何名諦. 答二義. 一者實是苦.

二生不顚倒解故名諦. 問云何名聖諦. 答聖

經數:一八二四

經名:中觀論疏卷第十本

頁數:一四九

上	欄

人所解. 故名聖諦. 又昔有凡夫與聖人諍

諦. 凡夫云. 有常樂我淨. 聖人云. 無共至佛所

決之. 佛云. 如聖人所知. 以聖人諍得此諦故

云聖諦. 數論但解有量. 而義不同. 數明苦通

三聚. 成論但是心. 論苦通漏無漏. 數但有漏

也. 數集通三聚. 成論但取業煩惱. 數因集有

緣酬前是果. 生後爲因. 但能生義屬集. 所生

是苦. 成論卽此能生亦是苦報. 毒蛇之瞋卽

是報法名苦諦也. 數但取煩惱滅爲滅諦. 無

漏法滅非滅諦. 成論明無漏滅亦是滅諦也.

數明方便道中永伏諸結是非數滅. 成論明

五方便中滅亦是滅諦也. 數明一切無漏行

是道諦. 不取相似. 成論明眞似皆道諦也. 數

明無被導法義. 成論明有被導之心. 次無量

四諦者二生死爲苦. 五住爲集. 滅二死五住

爲滅. 治此五住惑眞解爲道諦也. 而量無量

復名作無作者. 有量之後猶有所作. 如分段

苦後更有變易苦可觀. 名爲有作. 變易苦後

無復餘苦可觀. 故名無作. 餘三亦爾. 今言破

四諦者. 一破學大乘人謂四諦是無. 二者破

小乘人謂四諦是性有. 此大小攝一切迷盡.

今破此二人所解. 故云破四諦. 所以然者. 大

乘人撥無四諦. 是壞佛四諦義. 小乘人計性

有亦壞四諦. 又有二人壞四諦義. 一者謂. 論

主執空故壞四諦. 二者自執性有故壞四諦.

此二□是小乘人. 而謂有他破之與自立. 故

成二種. 今破此二事. 故云破四諦也又顯此

二人□不解佛大小義. 小乘人不解佛因緣

有成性有. 大乘人不解佛大乘空成邪空. 旣

中	欄

迷大小俱惑二諦. 論主明慧內充慈風外扇.

救濟此大小乘人. 故破彼兩迷明無如此空

有. 故云非空非有卽是中實. 中實者實無如

此有無也. 卽申佛因緣有無. 方是假名. 假名

故有中道. 如下云. 亦是假名. 亦是中道. 又

破此大小. 明無如此大小. 是中實方是因緣

假名大小. 卽是假名因此大小令識道未曾

大小也. 又觀論始末意從因緣品至四諦之

前. 外人執有難論主. 此品初外人執空難論

主. 初執有難顯外人不識空. 今執空難明外

人不識有. 卽迷二諦也. 亦是初執小乘難論

主. 今執大乘難論主. 顯外人不識大小. 又初

已來執性有難論主. 顯外人不識因緣有今

執邪空難論主. 顯外人不識正空. 論主憐愍

如此迷倒. 是故破此空有明畢竟無如此空

有. 後申因緣二諦空有也. 又顯外人上來執

有難論主. 不依空難難不成難. 今執空難論

主取空相. 難難亦不成難. 執定性空有難不

成難. 執定性空有答不成答. 問何故就此品

顯外人空有俱破四諦. 答自論初以來. 單破

世間或單破出世. 但四諦旣總攝世間出世

間. 爲佛法大宗. 故就此品顯外人空有俱破

四諦. 問論主有四諦不耶. 答論主不曾有四.

亦不曾無四亦四不四非四非不四. 故法品

云. 諸法實相者心行言語斷也. 問論主旣不

曾有四不四. 何故佛經說有四諦. 答雖非四

不四爲衆生方便說四不四. 故下偈云. 諸佛

依二諦爲衆生說法. 大品云. 二諦中衆生雖

不可得. 菩薩住二諦中爲衆生說法. 論釋云.

下	欄

爲著有者說空. 爲著空者說有. 今亦爾. 爲著

有四者說無有四. 爲著無四者明有四諦. 至

論諸法未曾四不四也. 品開爲二. 第一外人

過論主執空爲1共. 第二論主破外人執有爲

*共. 蓋是寄外人以破空見. 息執敎者之斷

心. 就論主破有除謂情之常見. 四諦旣是佛

法之大宗. 具攝世出世法. 故就此四破斷常

見. 顯示中道令因中發觀也. 就外人過論主

中又開爲二. 一長行二偈. 長行可有二義.

一者生起從顚倒品. 次有四諦品所由. 二者

將欲過論主空. 故前立有四諦義. 就偈爲二.

第一過論主無四諦三寶無出世法. 第二過

論主無因果羅福無世間法. 初又二. 前半行

牒論主執空. 如是則無有下. 第二爲論主生

過. 又開二別. 初明無四諦. 次明無三寶. 以

無生故則無苦集. 以苦是所生集爲能生故

也. 以無滅故則無滅道. 道諦能滅. 滅至滅

諦. 旣其無滅. 何有滅道. 以無四諦故下第二

明無三寶. 又開二別. 初別明無三寶. 次半

行總結無三. 別明無三卽爲三別. 就無僧寶

中又開爲二. 初兩偈別明無僧. 次半偈總結

無僧. 兩偈爲二. 初偈明無四行. 次偈辨無

向果. 文□易見. 又初一偈無四諦境. 次一偈

無四諦智. 第三偈去明無僧寶. 此解好宜依

之. 後論主還外人過. 亦作此別之. 空法壞因

果下. 第二過論主執空失因果罪福. 問前已

明無四諦. 三寶總破世出世因果. 今何故復

說. 答凡有三義. 一者上來明執空之人. 無

佛趣鹿園所說四諦三寶. 訖至雙林之敎. 今

經數:一八二四

經名:中觀論疏卷第十本

頁數:一五○

上	欄

明無佛初成道. 爲提謂等說人天因果罪福.

故執空之人備破五乘敎也. 二者上明無內

法因果罪福. 今明無外法因果罪福. 謂世間

仁義禮智等. 三者上來明無罪福境. 今明無

有罪福三寶. 四諦是罪福之境. 信之則生福.

謗之則招罪也. 答中三十四偈. 大開爲三.

第一十三行明外人迷空. 汝上所說空法有

過者下第二破外人著有. 若無有空下第三

二行誡勸. 誡令捨定性空勸學於因緣. 就初

又二. 第一明外人迷空橫生邪難. 汝謂我著

空下第二明論主悟空是故無失. 二章各四.

初章四者第一明外人不解三法橫生疑難.

第二明外人不識二法故橫生邪難. 第三□

外人不解一法故橫生邪難. 第四以不解上

三門. 封執定性一法. 障佛不得早說大乘.

問何故□外人不知三法. 答凡欲答外問必

須識是問非問. 今□外人不解三法. 橫生疑

問則不成問. 旣是答問也. 初明不知三法者.

一不知空. 小乘人雖得人空. 執諸法是有不

知本性空也. 二空因緣者. 謂說空之意佛爲

治有病. 是故說空. 若復著空佛所不化. 三

空義者外人不解安處此空. 佛說第一義爲

空. 不言世諦亦空. 汝不應聞空謂失因果罪

福. 故因緣品云. 若都畢空云何有罪福報

應等. 如是則無二諦. 又空義者說空爲明不

空. 故下云. 空亦復空. 汝封執取空相故不知

空義. 諸佛依二諦下. 第二明外人不解二法.

故興邪難也. 以不知有宛然而無所有. 故不

知第一義. 不知雖無所有宛然而有. 故不識

中	欄

世諦. 是以興上邪難也. 問外人何時失二諦

耶. 答從論初至四諦之前. 執諸法有實性不

信畢竟空. 故不知第一義. 從四諦品執畢竟

空. 謂無三寶四諦. 不識世諦又□說二諦. 來

還釋成上三法. 上云不知空者. 不知第一義

本性空也. 空因緣者. 諸佛住二諦中. 爲衆

生說法. 爲著有者說空. 爲著空者說有. 空

義者正是第一義諦空. 非世諦空也. 又□二

諦來者外人著空失於世諦. 旣失世諦亦失

第一義. 如因緣品中□之. 今對外人無二

諦. 故明有二諦. 所以今文述二諦也. 又□說

二諦卽是論主自[&FFFF]#過. 我有二諦義. 第一義

則空無三寶. 世諦則有三寶. 汝若就第一義

難則成我義. 若就世諦難我世諦有三寶. 復

何得作無三寶難耶. 又□說二諦意. 上來明

空者無汝所見因果等法. 故言無耳. 非無佛

法因緣二諦也. 又此品明四諦. 二諦是諦之

流類. 故明二諦也. 三偈卽開爲三別. 初偈

明論主識佛依二諦說法. 故無上過. 第二偈

明外人不識二諦. 故於空有中□皆有失.

第三偈明釋疑難. 初上半正明依二諦說法.

下半列出二諦名. 問何故云佛依二諦說法.

答依世諦說法. 則三寶四諦宛然不失. 故無

上過. 卽顯外人不知世諦故橫生過. 以依第

一義說法故. 我上來明一切空. 卽顯外人執

法有性失第一義. 問云何稱依二諦義耶. 答

於凡聖所解空有皆實故稱二諦. 依此二實

而說故所說皆實. 故云依二諦說也. 問云何

是二於諦. 云何是敎諦. 答所依旣是二於諦.

下	欄

以於凡聖皆是實故秤二於諦. 亦是於二諦

謂色未曾空有. 於二解是實. 故云二於諦.

百論引棗[&FFFF]#望○皆不虛. 智度論引無名指

形有名指皆實也. 能依卽是敎諦. 佛依此二

諦爲物說法. 皆是誠諦之言. 故稱爲實也.

問能依有異不. 答依第一義說此是眞實說.

依俗說者此是方便隨宜說也. 問說人天及

二乘是方便說. 今說大乘人法等. 云何依俗

說法皆是方便. 答實相不可說方是眞實. 凡

一切言說皆是方便也. 問二於諦爲是失爲

是得. 答一往二於俱是得. 於凡是實故於凡

爲得. 於聖是實故於聖稱得. 若以凡聖相望

則凡失聖得也. 問□有凡聖皆失不. 答若言

一色未曾空有空有自出二情. 則凡聖俱失.

今文是總判凡聖. 故以凡爲失. 以聖爲得.

又三句. 一但失非得. 謂凡於也. 二但得非

失. 謂佛於也. 如涅槃云. 一切世諦若於如來

卽是第一義諦. 三亦得亦失. 卽二乘之聖形

凡爲得. 望大士爲失也. 講此文多有異說.

愼勿信也. 宜以長行爲正也. 下半明二諦名.

而世俗稱諦者. 此於世俗人是實故稱世俗

諦. 亦勿信人語也. 第一義則有二實. 一者體

是諸法實相. 故名爲實. 二於聖人了達有於

實解. 復是眞實. 世俗體非眞實. 但有於凡

是實. 故二諦實義異也. 問俗但有於情爲實.

亦有法體實耶. 答就俗之中亦有因果. 不可

差異. 故名爲實. 但望第一義皆是妄謂皆是

不實. 亦第二偈顯得失者. 外人不識空有

二諦故失三利. 謂自利他利共利. 論主識二